Zápis č. 11/2013/VI
zo zasadnutia Komisie životného prostredia, výstavby a územného plánovania

Termín konania: 			2.12.2013

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Božena Krajčovičová - starostka
Ing. Pavol Miklošovič – predseda komisie
					Ing. Milan Fitoš	- člen
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
					Ing. Gabriela Nádaská – tajomník
									
Program: 

1.	Prerokovanie návrhu zmeny projektu na realizáciu chodníkov a vjazdov na uliciach Záhradná,  Záhumenická a Nová 
2.	Prerokovanie návrhu zmeny projektu na spevnené plochy za objektom bývalého obecného úradu
3.	Sťažnosť p. Moniky Škorcovej, Cintorínska 112, Jaslovské Bohunice
4.	Rôzne

K bodu 1

Obecný úrad zadal prepracovať projektovú dokumentáciu na realizáciu chodníkov a vjazdov na uliciach Záhradná, Záhumenická. V rámci prepracovaného projektu je navrhnuté rozšírenie asfaltovej plochy komunikácie o 1 m za účelom pozdĺžneho parkovania a súbežný chodník šírky 1,5 m.
Po prerokovaní zmeneného návrhu projektu Komisia životného prostredia, výstavby a územného plánovania odporúča v  rámci projektu chodníkov a vjazdov na  uliciach Záhradná a Záhumenická  nevytvárať parkovacie miesta rozšírením asfaltovej plochy a zrealizovať iba chodník pre peších šírky 2 m.

Hlasovanie: 	za: 		4 (Miklošovič, Fitoš, Bokor, Prítrská)
		proti:		0
		zdržal sa: 	1 (Viskupič)

K bodu 2

Na základe odporúčania Komisie životného prostredia, výstavby a územného plánovania Obecný úrad zadal spracovať projektovú dokumentáciu na realizáciu spevnených plôch za objektom bývalého obecného úradu najmä na vytvorenie priestorov trhoviska a občasné parkovanie s tým, že z celkovej plochy bude 2/3 spevnená a 1/3 zeleň. Ing. Gabriela Nádaská predložila návrh na využitie plochy za objektom bývalého obecnéhoúradu. 
Komisia životného prostredia, výstavby a územného plánovania berie na vedomie návrh projektanta  využiť 2/3 výmery plochy za objektom bývalého obecného úradu ako spevnenú plochu a 1/3 na výsadbu zelene.

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

K bodu 3

Pani Monika Škorcová, majiteľka RD na ulici Cintorínska č.  112 v Jaslovských Bohuniciach, sa listom z 19.11.2013 sťažovala na skutočnosť, že zo strechy susedného domu Cintorínska č. 111 dažďové vody tečú priamo na murivo jej rodinného domu, čím jej spôsobujú škodu na majetku.
Po obhliadke predmetných nehnuteľností dňa 30.11.2013 bolo zistené, že v styku strechy RD Cintorínska 111 s RD Cintorínska 112 je namontovaný hliníkový žľab s vyústením do uličnej časti, kde však nie je namontovaný zvod a dažďové vody preto môžu tiecť na murivo oboch rodinných domov a spôsobovať škodu.   
Na základe uvedených skutočností Komisia životného prostredia, výstavby a územného plánovania odporúča, aby obecný úrad vyzval vlastníka rodinného domu  Cintorínska 111 v lehote do 7 dní namontovať dažďový zvod a odviesť dažďovú vodu zo strechy tak, aby neohrozovala susednú nehnuteľnosť.

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

K bodu 4

Ing. Gabriela Nádaská informovala o žiadosti p. Michala Cisára stavebníka v lokalite Panské diely, ktorý žiada príspevok na oplotenie.

Komisia životného prostredia, výstavby a územného plánovania odporúča schváliť príspevok stavebníkovi Michalovi Cisárovi na realizáciu oplotenia pravej časti pozemku parc. č. 249/75 z pohľadu z Javorovej ulice  

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

Ing. Gabriela Nádaská informovala o záujme vlastníkov pozemkov v lokalite Panské diely stavať rodinné domy pokračovaním pravej strany ulice Orechová. Táto výstavba je v súlade s územným plánom obce Jaslovské Bohunice s podmienkou vytvorenia stavebných pozemkov v dĺžke 50 m od hranice verejného priestranstva.

Komisia životného prostredia, výstavby a územného plánovania berie na vedomie informáciu o výstavbe rodinných domov v lokalite Panské diely na ulici Orechová  

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

Starostka obce Božena Krajčovičová informovala o prebiehajúcom výbere dodávateľa na opravu verejného osvetlenia na uliciach Nová a Šidúnky výmenou jestvujúceho za LED osvetlenie. Zároveň predložila odborný posudok o svetlotechnických parametroch jestvujúceho LED osvetlenia na ulici Hlavná Bohunice s vyhovujúcim výsledkom.

Komisia životného prostredia, výstavby a územného plánovania berie na vedomie informáciu o prebiehajúcom výbere dodávateľa na opravu verejného osvetlenia na ulicach Nová a Šidúnky.  

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

V Jaslovských Bohuniciach,	2.12.2013		Zapísal: Ing. Pavol Miklošovič